
BRĂILA, CUIB DE SIMŢIRE ROMÂNEASCĂ 


Drumurile noastre? Pe cât de numeroase, pe atâta's de 
variate, O şezătoare ici, o conferență dincolo; apoi, câte-odată, 
participarea la un eveniment important în familia vreunui pri- 
eten, ne hotărăsc tot atâtea popasuri, vremelnice și capricioase. 
De domeniul public sau afirmate în discreția intimității, aseme- 

„nea vizite dealungul şi latul țării, sunt menite să strângă le- 
găturile prezente și să încovoaie grumajii generațiilor viitoare pe 
drumul fără de avateri al râvnelor în care am crescut, Consti- 
tuim doar o singură mare familie, plămădită din sângele a- 
celoraşi sacrificii şi privind spre. viitor cu tresărirea aceloraşi 

- nădejdi naționaliste, 

lată de ce n'am refuzat niciodată o călătorie, oricât de 
obositoare ar fi fost ea. Am mers pretutindeni unde am fost 
chemaţi. Ne-am lăsat conduşi de același avânt ideal și am se- 
mănat, cu aceleaşi înfiorări mistice, cuvântul ce ni se cerea, 

In vălmășagul hălăduirilor însă, au fost popasuri pe care 
le-am îndrăgit mai mult şi în 'care ne-am oprit mai adesea. Căci 
tihna lor ne dădea, ca o răsplată a muncii cheltuite pretutin- 
deni, compensația odihnelor întremătoare; ne svânta nădușelile 
frunții și ne destindea corzile nervilor, întinse câteodată până 
la plesnet. | 

Avem, desigur, aceiaşi buni prieteni peste tot, Numai cât 
semnul mărturisirii lor e altul. Pe alocuri, haina de rigoare a 
protocolului ascunde ritmul năvalnic al simţirii pe când în altă 

„parte, tălăzuirile sângelui sunt mai repezi, mai generoase, E una şi 


nt A te 
aceiași inimă, numai glăsuirea-i alta, aud: de când lumea, — 
câte bordeie, atâtea obiceie. 

lată, de pildă, două oraşe vecine ca două degete dela o 
mână. Aici Galaţii, dincolo Brăila, Amândouă aşezate pe acelaș 
cotlon de unde al Dunării. Amândouă cetăți de margine, una 
ocrotind pragul Moldovii, cealaltă străjuind apărarea dinspre 
Muntenia. . Amândouă cu un trecut de glorie și cu prezentul 
unor rosturi perfect identice. Totul, dar absolut totul, le-a născut 
îngemănate, Şi toluși, câtă deosebire | 

Cele două porturi dunărene, atâta de E te ilitaăte în 
haina lor exterioară, sunt fundamental străine ca strcutură su- 
fletească, Altă căldură radiază din vatra Brăilei și alifel îi 
sunt oamenii. Am conferenţiat în amândouă. orașele. Dar la 
Galaţi numai de două ori în zece ani, pe când la Brăila, de zece. 
La Galaţi, revista noastră are vreo douăzeci de abonați, și un 
librar care dăunăzi ne ruga să reducem numărul exemplarelor, 
din cauza lipsei de cetitori. La Brăila avem aproape două sute 
de abonamente şi săli arhipline, chiar de se întâmplă să con- 
ferențiem . acolo de câte două ori în acelaş an, cum a fost 
în 1942. 

Brăila nu urmează pildele. exclusiv lucrative ale Galaţilor, - 
__şi nu se mărginește numai la duble contabilități sau la antici- 
pări de câştiguri. Lumea de aici are și altă ceva de făcut decât 
să calculeze navlurile sau să urmărească bursa de cereale și che- 
restea. Oamenii sunt şi ei comercianți, străbătând şi ei ca şi 
__ vecinii lor realităţile aspre ale clipei care au pustiit portul de 
bogăţiile cărate pe şlepuri. Dar în timp ce gălățenii rămân cu 
tristețea pagubei prezente, brăilenii au salvat echilibrul lor: 
sufletesc, plutind luminos peste întunecările războiului, De ce? 
Fiindcă, pe lângă alte preocupări, ei mai șliu să cânte; să viseze 
gândind, să năzuiască visând, și mai ales să se dăruiască lumei 
senine a idealurilor. ŞI,—fenomen mai curios încă,—deși interna- 
țională ca oricare port, Brăila e frământată de năzuinți de cea 
mai pură esență naționalistă, 

Nu ne va bânui nimeni de părtenire, căci Brăila este a 
Munteniei şi prea suntem acuzați de a fi „moldoveni“. Nu e 
locul aici de a răspunde unor asemenea învinuiri și nu pentru 
asta ridicăm un cuvânt de omagiu vechiului oraș dunărean, Dar 
iarăşi, nu putem să nu ne oprim cu mirare în fața unui fapt 

cu atâta mai impresionant cu cât Brăila e de trei ori mai mică 
decât Galaţii și ca întindere și ca număr de locuitori. 

Nu putem, de pildă, uita că aici, în Brăila, a luat ființă în 
Mart 1896, din îndemnul a trei elevi dela Liceul „Nicolae Băl- 
cescu“, societatea culturală, națională şi socială, „Avântul“ care a 
“făurit în decursul a patru decenii o pleiadă strălucită de căr- 
turari, printre care profesori universitari, ingineri, magistrați, 
doctori, oameni politici, etc. Din sânul acestei societăți a ieşit 
fostul ministru Petre Andrei, Alexandru Vechiu actual decan al 
Facultăţii de-medicină veterinară din București, apoi inginerul Şte- 
fan Procopiu şi lon Plăcințeanu dela Facultatea de ştiinți, pre- 
cum și profesorul medicinist dr. Ion Gheorghiu, tustrei dela 
Universitatea din laşi. De acolo a pornit. cele dintăi stihuri, 
robuste ca formă şi fond, ale poetului Panaite Cernea. Acolo 
şi-au dăltuit cele dintăi gânduri, călindu-şi vrerile naționaliste, 
conducători de înaltă ţinută spirituală ca profesorul filosot Nae 
Ionescu, avocatul Costin Sturza, unul din fruntașii studențimii 
universitare dela 1910, şi inginer I. Gh. Clime care şi-a dăruit 
viața credințelor sale. | 

Biblioteca avântenilor „Petre Armencea“, ajunsese să 
aibă într'o vreme zece mii de volume, iar societatea înființase 
filiale la liceele din Bârlad şi Tecuci. „Avântul“ dăinueşte şi 
astăzi, Prezidentul actual este d. general dr. Vasile A. Panait- 
escu, unul din întemeietorii societăţii dela 1896. Filiala Brăila 
de unde a roit altă dată organizaţia pe țară, rămânând şi cen- 
irul cel mai important al organizaţiei, este condusă de d. in- 
giner Vasile Ciobanu, inspector general al docurilor, care, subt 
o modestie excesivă şi o timiditate aproape feciorelnică, as- 
cunde arcul de oțel al temperamentelor de elită, 

D-l general V. Panaitescu, acest mare om de suflet, nesoco- 
teşte și astăzi obișnuitele răgazuri acordate de bătrânețe pentru a 
se dărui mai departe „avânturilor avântene“. Aşa l-am cunoscut în 
1936. Pe nisipurile de coastă ale Sulinei, am sfințit dimpreună, 
monumentul comemorativ ridicat neuitatului dr, N, Paulescu de 
către tineretul cuzist din Bucureşti. A vorbit şi d-sa, am vorbit 
și noi, mulțimii adunate acolo. Iar cuvintele noastre îmbinau, 
peste crugul a jumătate de veac, acelaş ritm de simţire națio- 
nată, De atunci nu l-am mai văzut, dar i-am urmărit activitatea 

desfăşurată cu atâta neîntreruptă trudă, fie ca jertfitor al vorbei, fie 
dela „Tribuna Avântenilor“, publicaţie care pășeşte în al optulea 
an de existență subt priceputa d-sale conducere, 

Pe d. inginer Vasile Ciobanu îl întâlnim mai des, adică de 
câte ori venim să conferențiem în portul dunărean, d-sa fiind un pa- 
sionat cărturar însuflețit de cele mai nobile sentimente româneşti. 
Chiar dacă nu a participat la acțiunea propriu zisă din cauza 
situațiunii sale de funcționar public, președintele avântenilor din 
Brăila a înțeles să se închine cu devotament la altarul naționa- 
list la care îngenunchiase încă din epoca adolescenţii sale, 

Așa suntem de obişnuiţi cu prezența d-lui inginer Ciobanu 
la conferințele noastre, încât la primul pas făcut în scenă, îl că- 
_utăm cu privirea prin sală, liniştindu-ne îngrijorarea de abia 
când l-am descoperit. Căci ştim că trebuie să fie acolo, că nu 
„poate să lipsească, așa precum nu poate lipsi nici celălalt mare 
avântean, nea „Petrache Jecu“, ale cărui vorbe înflăcărate ne 
aduc salutul public de bun venit, Şi suntem deopotrivă de miș- 
cați, căci ştim ce însemnează pentru localnici atât personalitatea 
d-lui inginer Ciobanu cât şi cea a prietenului și fostului preșe- 
dinte L,A,N.C, al Brăilei, d. Petre Jecu. 

“Prin deosebire de d. V. Ciobanu, nea Petrache este un 
naționalist militant. Preţuirea unanimă de care se bucură nu e 
datorită numai strălucitelor însușiri de gazetar și de subtil dia- 
lectician al barei și tribunei, dar mai ales caracterului său de 
o rară vigoare. Jecu s'a afirmat în arena publică, „nedesminţit, 
dealungul a patruzeci de ani. Intr'adevăr, liceanul avântean dela 
1896 a rămas neclintit la datorie și la 1903, când făcea să apară, 
student fiind, ziarul. „Străjerul“; şi la 1910, când semna, în: 
numele Brăilei, actul de constituire al partidului Naţionalist-De- 
mocrat înființat de N; Iorga şi A. C. Cuza; şi în 1925 când, 
ales fiind de guvernul liberal deputat în Constituantă, a fost 
singurul care a avut curajul să . voteze împotriva desființării 
articolului 7 din vechea Constituţie, Asemenea nouă tuturora, 
Jecu nu putea admite ca ţara să abandoneze dintro sin- 
gură trăsătură de condeiu toată munca grea a înaintaşilor şi 
să anihileze rezultatul celor două epocale bătălii constituţionale 
care ferise România de cutropirea jidovească. Creerul și inima 
lui nu pricepeau cum urmașii parlamentarilor dela 1866 și 1879 
„se iîncumetau să sfârtece moștenirea păstrată întreagă în alte 

împrejurări. mai amenințătoare pentru viața neamului decât cele 
dela 1933. 

„De aceea Jecu şi-a strigat indignarea în față celor care l-au 
ales, chiar acolo, în Parlamentul țării. Apoi a plecat pentru a 
duce lupta de unul singur, nu ca paraponisit al unor interese 
meschine şi personale, dar ca apărător al românismului ultra- 
giat până la nesocotință şi nesocotit până la desființare. 

A început Nea Petrache să se sbată ca peştele pe uscat, 
dușmănit de partizanii de ieri şi neînțeles încă de lumea româ- 
nească, tot atât de indiferentă față de problemele naționale ca 
și conducătorii ei. „ 

In 1925, el editează ziarul „Drapelul“ în colaborare cu alt- 
cineva, Nemulțumit însă de o tovărăşie care-i punea plamb în 
aripe, face să reapară „Străjerul“ tinereţii sale și purcede să 
adune, păstor al zărilor de primăvară, turma spulberată și atâta 
de amestecată a baştinelor. 

Totodată Petre Jecu se înscrie în Liga Apărării Naţionale 
Creştine unde, în scurtă vreme, este recomandat și întărit ca 
președinte județean. In această calitate, a inițiat frăţiile de cruce 
prin şcoli, a frământat portul ca şi satele din balta şi şesul Bră- 
ilei, a participat la adunările intelectualilor și ale breslaşilor co- 
merțului şi industriei româneşti. Dela acea dată inainte, a fost 
prezent la toate marile consilii anuale ale Ligii ce se ţineau la 
laşi subt preşidenția lui A. C. Cuza, aducând cu vervă înflăcă- 
rată şi o viziune largă, puternice contribuţii în desbateri. 

Pretutindeni şi veşnic în rândul întăi, Petre Jecu a păstrat 
în lumea brăileană flacăra vie a naţionalismului intraasigent. 
Timp de patruzeci de ani sa indârjit pe baricada aceloraşi stră- 
_ danii. lar astăzi, la vârsta când alţii se retrag în adăpostul bine- 
- meritatelor odihne, el încă nu ştie ce înseamnă renunțarea. 

lată dece, datorită numai caracterului său de cremene, 
nea Petrache Jecu a dobândit, odată cu stima, admirația şi dra- 
gostea unanimă a concetățenilor săi. | 

Si ca dânsul mai sunt atâția alții! Deşi împovărați de ani, ei 
poartă încă, la cheutoarea sufletului, floarea albastră a tinereții. 

lată pe doctorul Alecu Bănică-Milea, medic de profesiune 
dar meditativ: prin temperament, care preferă să-şi neglijeze 
clientela pentru a urmări, până în noaptea timpurilor, originea 
problematică a unei Prohilave preistorice. 

Iată, trecând cu pletele în vânt subt bordurile late ale pălă- 
riilor, doi „poeţi“ ai propriei lor devoțiuai, Inveşmântaţi în flamura 
scumpă a visului, ei cântă versuri unice, şchioape ca şi mărşă- 
luirea lor și semnează încercările rimate cu numele de acasă,— 
Axinte de pildă,—cu convingerea că Brăilița de unde au venit va 
cunoaște prin ei gloria Parnasului, sau își adaugă un pseudonim 
pentru a face din Mihăilescu un „Floridor“ și a schimba o po- 
reclă în nume, dacă nu în renume. 

Aceşti veterani ai naţionalismului şi-au însorit zenitul vieţii 
„cu nimburi de aur. Au luptat fără de prihană. Indiferent dacă 
lupta lor a ştiut să smulgă iurăşul adeziunilor populare, sau pur 
şi simplu i-a dus, superbi. și solitari, spre paradisul închipuirii, 
Tribuni 'înflăcăraţi şi paladini ai condeiului ca Petre Jecu sau 
numai simpli vizionari ca Mihăilescu-Floridor, ei au râvnit cu 
„egală sinceritate la descătuşarea şi înalțarea neamului și au ră- 
mas devotați până astăzi jertfelor ce singuri și-au impus, de 
bună voie, e | | 

Dela un capăt la celălalt al rândului, trecând prin toată 
gama posibilităților de exprimare, majoritatea brăilenilor națio- 
naliști ai generației trecute şi-au împlinit întreg rostul vieţii lor, 
Dacă unii dintre ei ne-au părăsit pentru veșnicie și dacă alții 
au dispărut, prudenți, în țarcul familiei, îngropându-se subt - 
cioburile uitării, au rămas în schimb să-i. înlocuiască acești 
câțiva. Ei au răzbit împotrivirile, chiar dacă au lunecat o glipă 
pe mâzgă şi prin pâcle, pășind şi astăzi mai departe subit cu- 
tele drapelului pe care au jurat demult, tare demult, cu decenii 
în urmă. Ca şi „grognarzii“ lui Napoleon, ei mârâie veșnic 
dar mărșăluiesc totuşi, deși au amuţit răpăitul tobelor şi sbâr 
nâitul de goarnă. | 

De bună seamă că un asemenea înțeles de viață a trebuit 
să schimbe fundamental aspectul societății înlăuntrul căreia ve- 
nea să se afirme, Și aşa a fost, Peste țarcul generaţiei sale, 
munca lui Petre Jecu a rodit în afară,—târziu, dar cu izbânzi sim- 
țitoare, Căci în ordinea spirituală, spre deosebire de orânduirile 
firii, fecundația se face din grei şi adesea la bătrânețe. ' E o 
gestațiune lentă, desvoltată în cuibarul de fiecare zi al experi- 
ențelor, dar a cărei vitalitate este cu atâta mai îndelungă, 

Trecutul război care a trunchiat tradiții sănătoase ce de- 
abia se înfiripau în toate domeniile, a lăsat urma pustiirilor sale 

desorientarea generală au părăsit ice in deale ale spi- 
ritului, Tineretul post-belic, după ce înfăptuise marele ideal al 
României, a socotit misiunea lui încheiată. Disă| cuma deabia, 


născuse o serie de probleme de o imporianțl€ | 

„Una din cele mai însemnate era cea jidovească, Amestecul 
din ce în ce mai efectiv al străinătăţii a treburile noastre lă- 
untrice, îndrăzneala pe care o puneau jidanii la împresurarea 
vieții noastre economice şi politice, îngroșase rândurile antise- 
mite și organiza rezistența pe măsură ce atacurile iudaismului 
progresau, Cei mai mulți dintre tineri însă, nu erau preocupați 
„de asemenea probleme. Partidele politice, născute după război 
ca ciupercile după ploaie, svârleau undița unde puteau, pentru 
recrutarea de noi aderenți, Țara devenise o vastă tarapana de 
licitații și supralicitaţii. Jos stătea demagogia, iar sus, momeala, 
Ademeniți de mirajul parvenirii facile, tinerii își căutau un loc 
cât mai rentabil, servindu-se de partid ca de o trambulină. Ca 
și cum nu ei făcuseră România Mare şi nu lor li se cuveneau 
posturile de comandă la care îi recomanda o pregătire temei- 
nică şi drepturi câștigate prin jertfa de sânge, 

În loc să-și strângă rândurile și să se îndrumeze către 
chemările generoase, tineretul sa risipit, Râvnele sale au de- 
venit centrifuge, egoiste. Şi astfel, subt ochii care nu mai aveau 
lumini să vadă, o generație întreagă se desagrega, intra în des- 
compunere, 

Avântenii urmaseră în bună parte exemplul tuturor, Be- 
neficiind de faptul că statutele îngăduiau îmbrăţişarea oricărui 
program politic, ei sau grăbit să intre în diferite organizaţii 
de pariid. Legătura cu trecutul o făceau doar amintirile vieţii 
de liceu și o vagă „frăţietate“ care devenea tot mai ştearsă, 
pe măsură ce treceau anii. Ajutând şi vrăjmăşiile de club, nu 
odată avânteanul sa ridicat împotriva : fratelui său de odini- 
oară, fiindcă acuma unul era liberal, altul țărănist, sau altă 
seminție din cele multe crescute la sânul Avramului post- 
belic. Astfel, interesele personale şi resentimentele de tabără - 
înecau generozitățile dintâi şi dădeau vieţii publice elemente 

distinse ca pregătire de specialitate, dar Bieienicei. ca. ținută 
morală, 
Puţini, prea puţini au fost cei care au avut curajul să se 
smulgă curentului potopitor al materialismului, stăruind iși ur 
" cuşurile grele ale idealului. 

"Unul dintre aceştia a fost desigur avocatul Petre Jecu. 

Deci nu e de mirare că în jurul lui sa adunat în scurtă 
vreme, o falangă de tineri entuziaşti, Rândurile lor s'au rărit 
uneori, datorită împrejurărilor, dar de risipit! nu s'au risipit 
niciodată, Flăcăii lui Jecu au rămas lângă el, devotați ideii şi - 
pregătind la rândul lor generația de mâne. Sunt printre aceşti 
tineri, ajunși astăzi în plină maturitate, unii care vin dela 1923, 
adică dela înființarea Ligii. Alţii aparțin anilor imediat urmă- 
tori. Nu pot uita, de pildă, pe avocatul Petre Jipa, cărturar 
distins, înfățișând o temeinică nădejde de viitor; pe vred- 
nicul întru smerenii preot Vasile Mihai; pe pictorii profesor 
loan. Costea şi Jean Bărbulescu; pe funcţionarul particular- Di- 
mitriu ; iar ca reprezentanți ai clasei de mijloc, pe Ştefan Dia- 
conescu, actualul președinte al Camerei de Muncă și pe Gh. Ni- 
coară, meseriaș croitor, Mai sunt încă mulți alții şi ne vor ierta 
că nu-i putem menţiona pe toți, așa cum îi îmbrățișează amin- 
tirea noastră. Dar ne îngăduim să-i contopim în figura atât de 
distinsă a tânărului Vei prieten, Ionel Orășanu, 

Ionel Orăşanu s'a născut odată cu mişcarea cuzistă din 
judeţ. Pe vremea aceea, la 1922, eva elev în școala comercială 
superioară. Dar de mişcarea naționalistă dela lași aflase încă 
de mai înainte. Biblioteca avântenilor din Brăila înregistrase 
printre. primele ei cărţi, pe acele ale profesorului A, C. Cuza, 
Orășanu, fiind un cercetător asiduu al bibliotecii, a adâncit acolo: 
doctrina naționalistă cuprinsă în „Meseriașul Român“, „Era 
nouă şi generația dela 48“, „Poporaţia“, „Naţionalitatea în 
artă“, etc. O nobilă . curiozitate îl îndemna să cunoască până 
în amănunt mișcarea naționalistă a vremii și pe conducătorii ei 
despre care toată lumea vorbea, dar despre care se ştia încă 
atât de puțin. Rezultatul acestor cercetări, a fost o devoțiune 
aproape mistică închinată crezului antisemit. 

Un an mai târziu, la 1923, odată cu înființarea ei, Liga: 
începuse activitatea prin școli, în așa numitele „frăţii de cruce“, 
enunțate statutar, Orășanu n'a stat la gâa duri şi a întemeiat 

“la Brăila o primă organizație tinerească. Numai el știe cât 
de trudnice şi anevoioase au fost începuturile. Dar orice muncă 
cinstită trebue să dea roadele dorite. In curând frăţiile de cruce 
luară ființă în mai.multe şcoli, printre altele Ia liceul real „Ni- 
colae Bălcescu“, Şi de astă dată, ca şi odinioară, liceul de unde 
pornise mișcarea avântenilor primea cu brațele deschise o or- 
ganizație acoperită, având aceleași scopuri culturale și naţio- 
nale ca şi frățiile înfiripate de ea la 1896. 

Crescut în cel mai curat cuget naţionalist, Ionel Orăşanu 
a păşit din școală în viață, râvnind cu sârg la promovarea in- 
tereselor românești. Intre timp licărul adolescenții se preschim- 
base în vâlvătae. Rob al doctrinii naționaliste, acest luptător 
nu a îngropat talantul ci l-a făcut să circule neîncetat, fruc- 
tificându-l zi de zi cu fierbinte uitare de sine. A avut și el 
amărăciunea de a vedea adesea munca sa zădărnicită. A cu- 
noscut şi el cuvântul înghiţit de pustiu al apostolului sau bure- 
tele de oțet venit să răcorească arsiţile răstignirii. Dar a rezi- 
stat tuturor silniciilor din afara organizației, şi tuluror deserțiu- 
nilor şi trădărilor din lăuntrul ei. Când descurajarea stătea 
“să-l fărâme ca o stană descumpănilă, el se refugia la sânul lui 
nenea Petrache, vărsând din plin lacrima desnădejdilor. lar 
cel vârstnic îl îmbrăţişa cu părintească înțelegere, închizând 
în acea îmbrățișare vrerile de ieri şi de astăzi şi călind, la focul 
inimii, lanţul de pe uşile patrimoniului național, 

Ionel Orăşanu a stăruit alături de Petrache Jecu, fiindu-i 
cel mai statornic şi preţios dintre colaboratori, De o discreţie 
cum rar ne-a fost dat să întâlnim, el nu a cerut pentru dânsul 
niciodată nimic. Dar a intervenit cu toată hotărirea când era 
vorba de a nimici în faşă intrigi și ambiții ce căutau să se 
infiltreze la temelia cetăţii pe care o. zidise în parte şi care 
pentru el însemna însăși viața. 

Astăzi, după două decenii, regăsim în Orășanu pe acelaşi 
„lonel“ de odinioară, — disciplinat, entuziast şi gala bucuros la 
orice sacrificiu. De ani de zile, el osteneşte pentru conferințele 
noastre, urmărindu-ne, fie la Iaşi, fie la Bucureşti, cu ispitirea 
de a-i vizita iarăşi urbea. lar când sosim acolo, el e cel dintâi 
care ne întâmpină să ne ducă la el acasă unde o blândă şi 
înțelegătoare tovarăşă de viaţă a pregătit ospeția cu neobosită 
luare aminte, pentru ca totul să fie bine şi musafirii mulţumiţi, 

Dacă astăzi ne bucurăm de drâgostea entuziastă a brăile- 
nilor care ne dăruesc săli pline până la refuz, faptul se datorește 
celor doi camarazi neprețuiţi, — lui nea Petrache Jecu și tână- 
rului său tovarăș lonel Orășanu, | 

Căci unul a ațâțat interesul marelui public cu răsăflările largi, 
de foale, ale frazelor sale răscolitoare, iar celălalt, ne-a pregătit 
din umbră, cu migală și ascuţit spirit practic, reușita tehnică a 
conferințelor, Cel dintâi descoperea, ca Don Quichotte, în o- 
bișnuita noastră ființă muritoare minuni și daruri care de fapt 
nu trăiau decât în clocotul entuziasmului său; în timp ce Ionel, 
meticulos și prevăzător, înlătura greutăţile, din cale, închegând 
izbânda faptei, ca Sancho Panca. 

Ferice de oamenii care pot fi puşi alături de eroii celei 
mai atolcuprinzătoare dintre creațiile spirituale ale omenirii, e- 
roi al căror zbucium reflectează conflictul tragic dintre imensi- 
tatea visului neprihănit şi ferecările  silnice ale lumii exterioare, 
— torționară, vicleană și îngustă, deci altfel plămădită decât 
fărâma dumnezeirii din noi|... 

N'am vrea să se creadă O clipă macar că aprecierile de 
față sunt făcute pro domo, pentru prietenii noştri cei mai apro- 
piați. O asemenea interpretare ar fi tributară eroarei, Căci brăi- 
lenii, fără deosebire, au același fel de a gândi și de a simţi. Ei - 
nutresc o întelegere despre viață cu desăvârşire aparte celeia 
de toate zilele şi cu mult superioară ei. In sufletul fiecărui lo- 
calnic sălășluește un artist ceea ce face ca Brăila să schițeze o 
vagă nepăsare față de cotidian şi o înaripată dragoste de fru- 
mos, cu o notă de boemă pe care o aflăm numai aici, 

Datorită acestor însușiri, orașul e oricând gata să primească 
pe ambasadorii cugeului și artelor românești care bat la por- 
țile duhului său. Aici se ţin cele mai numeroase și mai populate 
conferințe. Aici trupele de teatru realizează rețete impresionante, 
„ Şi tot aici bucureştenii de altă dată veneau pentru odihnă și 
desfătare căci știau că vor afla nu numai o masă suculentă, dar 
şi un prieten devotat sau o minte. ascuţilă a căror vervă înă- 
Dușea materialistul clinchet de pahare al capitalei. 

Orice s'ar spune, dar dacă Brăila nu ar fi trăit pe culmi, 
ea nu ar fi dăruit scrisului românesc opera unui logician de 
înaltă clasă şi a unui profund gânditor naţionalist creștin ca 
mult regretatul profesor Nae Ionescu. N'ar fi născut pe me- 

leagurile sale pe un Constantin Sandu-Aldea cu neuitatele evo- 
cări ale priveliştelor natale ale căror fluențe sunt simple și maies- 
tuoase, ca și undele Dunării. Nu ar fi izvodit romanțele de dra- 
_goste ale lui George Cavadia, suave ca un madrigal şi grave 
ca un zdrăngăt de ghitară, 

Până şi portul Brăilei, cu viața lui sbuciumată și cosmo- 
polită, în cartierele interlope și viermuitoare ale căruia nopțile 
veghează la căpătăiul crimei iar zilele deapănă legenda scâl- 
ciată a viciului,— până și portul a dat un mare artist, peregrin 
de drumuri şi idei, dar cu rezonanțe de veșnicie în glas; l-a 
dat pe Panait Istrati. 

Nu, Brăila este a ei și numai a ei. A temperamentului 
ei artistic şi boem, Intr'atâta își aparține, încât chiar celor veniţi 
de aiurea, orașul le impune o grabnică primenire, botezându-i 
în apa lustrală, în apa mereu neîncepută a basmului său. In 
scurtă vreme sufletul noului venit întinereşte, gândul i se face 
mai uşarnic, simţirea mai vibrândă. Chiar cei trecuţi de tine- 
rețe, încep a pricepe din nou tocănul privighetoarei de subt 
umbrariile Monumentului, sau accentele nazale, muesinice, ale 
lăutarilor din Ghecet, portul dobrogean de peste apă. 

Am cunoscut oameni de curând statorniciți în Brăila și 
care totuși sunt astăzi contopiţi în ritmul specific al orașului. 
Dacă n'ar fi decât să pomenim de actualul primar, d. colo- 
nel Paul Brătășanu, exemplul ar fi concludent. Deşi oltean, d-sa 
îmbină calitățile gospodărești originare, cu o pricepere aleasă 
pentru orice ecloziune culturală sau artistică, Pe acest edil de- 
săvârșit care a făcut din Brăila o grădină iar în piețele ei a 
ridicat clăi impunătoare de alimente, l-am auzit cu plăcută sur- 
prindere recitând câteva versuri personale, de o factură limpede 
românească și interpretând, cu o impresionantă duioșie, fraza 
ruptă de dor a doinelor de pe Jiu. Alăturea, cu fruntea în mâni, 
tânărul său colaborator, d. ajutor de primar Varlam, uitase de 
sburdele temperamentale şi de elocința profesiunei sale de 
avocat, pentru a se lăsa furat de cărările fără de sfârşit ale vi- 
sării, In acel moment şi la acea masă, nu mai existau olteni, 
„munteni sau moldoveni. Distincţiunile regionale se vedeau con- 
topite în minunatul creuzot al Brăilei, alimentat de flacăra do- 
goritoare a idealului. 

Până şi magistratura din Brăila e alifel ca cea de pe 

aiurea, Am cunoscut aici pe. d. prim-procuror Oprişanu, o fi- 
gură cu totul neobișnuită care, după ce a terminat de cercetat 
întunecatele dosare, — aziluri de noapte ale mizeriei omenești, 
—iese la aerul purificator, scutură de pe haină praful procedu- 
rilor şi pășește în societate ca pe o ușă larg deschisă către ori- 
zonturi proaspete. D-l Oprişanu e ud neobosit animator al vieții 
culturale brăilene, atâta cât îi îngăduie profesiunea şi timpul, 
Om de litere şi distins vorbitor, d-sa desvoltă adesea în public 
cercetările sale intime şi organizează cicluri de conferențe, 
„E lesne de imaginat că oameni de acestă aleasă calitate 


intelectuală oferă musafirilor conferențiari un auditor din cele 


mai înțelegătoare şi entuziaste. In copilăria noastră, l-am auzit 
adesea pe marele Neculai lorga aducând cuvinte de caldă prețuire. 
Brăilei. Era cu mult înainte de începutul războiului, Dela el 


„am aflat întâia oară ce suflet tânăr sălășlueşte în bătrânele ziduri 


ale: celui mai vechi port dunărean, 

După aproape trei veacuri de stăpânire turcească, la 1828, 
Brăila a fost arsă până în temelii de către Ruși. Dar a renăs- 
cut din propria ei cenușă, ca 0 pasăre măiastră a vitalității 


„ naționale, și noua ei viață a păstrat nealterate străvechile a- 


mintiri românești. lar de atunci, românească a rămas, poate mai 
românească decât oricare altă așezare din vechiul Regat. 
„Care să fie cauza ? Se crede — și argumentul are greutate — 
că mocanii din țara Bârsei și Făgăraşului, au împrospătat ne- 
încetat izvorul autohton al Brăilei. Intr'adevăr, în localitate trăiesc 
nenumărate familii fruntașe, al căror nume îl întilnim foarte 
adesea şi prin plaiurile Carpaţilor, Ele descind din aşprii mun- 
teni păstrători de limbă și datini, sosiți aici pe drumurile de pă- 
şunat ale Bărăganului. Turmele lor au hălăduit mereu dela munte 
spre ape şi de acolo „câteodată mai departe, spre Răsărit, Mo- 
canii au arătat însăo simțitoare predilecție pentru bogatul port 
dunărean unde au înfipt un. picior puternic în țarcurile agri- 
culturii sau în pragul comerțului şi industriei. Au ridicat astfel 
zăgaz cutropirilor de tot felul. In scurtă vreme ei sau dovedit 


„a fi dintre cei mai pricepuţi, averile lor crescând ca aluatul 


plămădit cu drojdie bună, Şi cum puterea banului e de un 


mare ajutor, au răzbit cosmopolitismul portului, păstrându-i 


„acel trainic: sentiment național căruia îi aducem aici o închi- 


nare admirativă,.,. 


$ă 


Şi acuma, vom fi poate înțeleşi de ce ne ducem cu atâta 
osebită dragoste la Brăila. Nu fiindcă ne chiamă numeroșii prie- 
teni și nu fiindcă am avut acolo întotdeauna un auditor ales 
și numeros, Prieteni avem pretutindeni şi bună voința ascultă- 
torilor nu ne-a lipsit până acuma nicăiri, căci mare e însetarea 
Românului după apa limpede a datinei, 

La Brăila ne chiamă stăruitor entuziasmul localnicilor, ve- 
nind către noi dela sine, năvalnic, în unde de revărsare pri- 
măvăratice, El ne împresoară, ne covârşeşte, ne purifică. Atâta 
spontaneitate, izvorăşte dintr'ui instinct infailibil, care te simte 
şi te cântărește într'o clipă, L-am putea numi un al șaselea 
simț, sfredelind cuta gândului și umbra intențiilor celor mai 
ascunse, De aceea Brăila este şi un minunat mijloc de verifi- 
care, E o piatră de încercare, 

lată de ce Neculai Iorga a ales poate acest oraş pentru a-l 
onora în 21 lunie 1909 cu prima enunţare în public a pro- 
gramului naționalist-democrat, cu un an înainte de constituirea 
oficială a partidului. Şi iată dece, de astă dată cu certitudine, 
am adus Brăilenilor, la cea de-a zecea aniversare a conferin- 
țelor noastre de aici, evocarea genialului cărturar care înțe- 
lesese și fusese înțeles atât de bine de localnici. Era desigur 
un omagiu închinat trecutului dar totodată și un examen al 
conferențiarului față de judecata severă a brăilenilor, 

Şi bine am făcut, căci debutul ne-a dat ocazia unei scumpe 
revederi dimpreună cu bucuria de a adăuga alți prieteni noi la 
cei pe care îi aveam. După conferență, am luat prânzul cu vechii 

_şi devotaţii prieteni ai marelui Neculai Iorga. Am avut astfel 
fericirea să ascultăm cuvântul de gratiludine al d-lui farmacist 
Const, lonescu-Berechet şi al veneratului nea Lache Atanasiu, 
doi distinși reprezentanţi ai comerțului local. Căci, brăileni fiind, 
vorbitorii au risipit atâta delicată simțire şi avânt potolit, încât 
fraza lor ar fi făcut cinste chiar celui mai pretențios dintre in- 
telectuali,.. | 

lar înspre seară, când cele din urmă raze frânte ale a- 

murgului izvodeau carminuri pe violetul cardinal al stânjineilor 
si adânceau umbre în potirele florilor de liliac, în casa lui 
lonel Orăşanu, am păşit la actul creştinării celui dintăi al său 
vlăstar, Alexandru-Octavian, purtând numele de botez al stega- 
rilor naţionali-creştini, Cuza şi Goga. Fericitul tată îşi afirma 

astfel voința de a-și creşte vlăstarul în credințele sale. Cel puțin 


aşa mi-a mărturisit nea Petrache, prezent acolo în calitate de 


LA, 


bunic spiritual al celui mai tânăr dintre noi. 

In zumzetul lin al desfăşurării tainei ag MT, i în mij- 
locul nenumăraţilor prieteni și în fața cristelniței cu apă sfinţită, 
priveam la trupul dolofan ce se sbătea vesel printre cutele 
crijmei, O rază de soare îi nimba goliciunea, Privind pruncul 
mă întrebam, de-o fi să fie așa cum îl doreşte părintele său, 
cât drum nu va avea el de străbătut; şi ce greu, ce înspăimăn- 
tător de greul Căci potecile de munte sunt strâmte şi presu- 
rate cu așchii ascuţite ca pumnalele, lar culmile, — Doamne, 
culmile | — fac din noi sau Prometei incătușați, sau Icari pră- 
bușiţi în mia: spațiilor fără hotar,,, 

